**Ministru kabineta rīkojuma projekta „Grozījumi Ministru kabineta 2015.gada 10. novembra rīkojumā Nr. 709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta rīkojuma “Grozījumi Ministru kabineta 2015. gada 10. novembra rīkojumā Nr. 709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”” projekts (turpmāk – MK rīkojuma projekts) izstrādāts, lai nodrošinātu Rīgas pilsētas pašvaldībai iespēju īstenot nacionāla līmeņa projektu kultūras mantojuma attīstīšanai ar mērķi izveidot nacionālās koncertzāles ar konferenču funkciju būvniecību (turpmāk – koncertzāles projekts) integrēto teritoriālo investīciju (turpmāk – ITI) ietvarā. Tāpat MK rīkojuma projekts izstrādāts, lai nodrošinātu Liepājas un Jūrmalas pilsētu pašvaldībām iespēju īstenot projektus kultūras un dabas mantojuma attīstīšanai. Ņemot vērā, ka šāda veida investīcijas ir viena no vietējā līmeņa sociālekonomiskās attīstības prioritātēm, kā arī, lai paātrinātu investīciju piesaisti nacionālas nozīmes attīstības centru pašvaldībās, ir nepieciešams veikt finansējuma pārdali starp specifiskā atbalsta mērķiem.Papildus rīkojuma projekts paredz grozījumus attiecībā uz 9.3.1.1. pasākuma finansējuma un iznākuma rādītāju apmēru ITI pašvaldībām, ņemot vērā plānošanas reģionu deinstitucionalizācijas (turpmāk – DI) plānos iekļautos infrastruktūras risinājumus pašvaldībās. MK rīkojuma projekta spēkā stāšanās laiks – 2018. gada novembris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts izstrādāts, lai nodrošinātu Rīgas pilsētas pašvaldībai iespēju īstenot nacionāla līmeņa projektu kultūras mantojuma attīstīšanai ar mērķi izveidot nacionālo koncertzāli ar konferenču funkciju Rīgas pilsētā ITI ietvarā. Atbilstoši Kultūras ministrijas (turpmāk – KM) sagatavotajiem grozījumiem Ministru kabineta (turpmāk – MK) 2017. gada 24. oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”) (turpmāk – grozījumi MK noteikumos Nr. 635), MK protokollēmums paredz VARAM sadarbībā ar KM sagatavot, un vides aizsardzības un reģionālās attīstības ministram steidzamības kārtībā līdz 2018.gada 18.septembrim iesniegt MK grozījumus MK 2015. gada 10. novembra rīkojumā Nr. 709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”, precizējot 5.5.1. specifiskā atbalsta mērķa finansējumu un sasniedzamos rādītājus.Grozījumi MK noteikumos Nr. 635 paredz palielināt 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” (turpmāk – 5.5.1. SAM 3. atlases kārta) ietvaros pieejamo kopējo attiecināmo finansējumu, vienlaikus palielinot 5.5.1. SAM 3. atlases kārtas ietvaros sasniedzamos rādītājus.Papildus 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" (turpmāk – 9.2.2.1. pasākums) ietvaros ir izstrādāti plānošanas reģionu deinstitucionalizācijas (turpmāk – DI) plāni, kuros noteikti plānotie iznākuma rādītāji un finansējuma apmērs 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākumā "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) ITI pašvaldībās, attiecīgi ir nepieciešams precizēt arī 9.3.1.1. pasākuma ietvaros noteiktos iznākuma rādītājus un finansējuma apmēru.Tāpat MK rīkojuma projekts izstrādāts atbilstoši 2018. gada 9.oktobra Latvijas Lielo pilsētu asociācijas (turpmāk – LLPA) vēstule Nr. 5-1/283 „Par Liepājas un Jūrmalas pilsētas finansējuma pārdali no 5.6.2.SAM uz 5.5.1.SAM”, kas paredz veikt izmaiņas ITI specifisko atbalsta mērķu finansējuma apjomā, īstenojot:* Liepājas pilsētas finansējuma pārdali no 5.6.2.SAM uz 5.5.1.SAM atlases 3.kārtu 1 246 717 *euro* apmērā;
* Jūrmalas pilsētas finansējuma pārdali no 5.6.2.SAM uz 5.5.1.SAM atlases 3.kārtu 994 331 *euro* apmērā

Atbilstoši Sadarbības partneru darba grupas par Eiropas Savienības struktūrfondu un Kohēzijas fonda jautājumiem 2017. gada 17. maija sanāksmē (protokollēmums Nr. 8, 3.2. apakšpunkts) pieņemtajam lēmumam VARAM sagatavoja un iesniedza MK grozījumus MK 2015. gada 10. novembra rīkojumā Nr.709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – MK rīkojums Nr. 709) un citos saistītajos tiesību aktos, lai nodrošinātu ieguldījumus 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" (turpmāk - 5.5.1. SAM 3. kārta) ietvaros Daugavpils, Jelgavas, Rīgas, Valmieras un Ventspils pilsētu pašvaldībās. Papildus šīm pašvaldībām, arī Liepājas un Jūrmalas pilsētu pašvaldības ir identificējušas nepieciešamību īstenot ar kultūras un dabas mantojuma attīstīšanu saistītus projektus. Attiecīgi nepieciešams grozīt MK rīkojumā Nr. 709 iekļauto kopējo finansējuma un iznākuma rādītāju apjomu nacionālas nozīmes attīstības centriem 5.6.2. SAM un 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ietvaros. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **5.5.1. SAM 3. atlases kārta (Rīgas pilsētas koncertzāles finansējuma pārdale)**Atbilstoši grozījumu MK noteikumu Nr. 635 anotācijas 2. punktam, KM ir identificējusi riskus koncertzāles (ar konferenču centru) projekta īstenošanai sadarbībā ar privāto partneri kādā no Rīgas apkaimēm – Skanstē vai Torņakalnā 5.6.1. specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1. SAM) ietvaros. Līdz ar to, atbilstoši MK 2018. gada 10. jūlija sēdes protokollēmumam (protokols Nr. 32, lēmums 36.§) KM tika uzdots izstrādāt, un kultūras ministram līdz 2018. gada 11. septembrim iesniegt izskatīšanai MK grozījumus MK 2016. gada 29. marta noteikumos Nr. 188 „Darbības programmas „Izaugsme un nodarbinātība” īstenošanas noteikumi” un MK noteikumos Nr. 635, paredzot finansējuma pārdali no 5.6.1. SAM  uz  5.5.1. SAM 3. atlases kārtu un novirzīt Eiropas Reģionālās attīstības fonda finansējumu 23 192 193 *euro* apmērā, tai skaitā snieguma rezervi 2 451 484 *euro*, kultūras mantojuma atjaunošanai un ar to saistītās infrastruktūras uzlabošanai ar mērķi izveidot nacionālo koncertzāli ar konferenču funkciju Rīgas pilsētā.Attiecīgi ar Rīgas pilsētas pašvaldības koncertzāles projektu tiek palielināts 5.5.1. SAM 3. atlases kārtas kopējais finansējuma un iznākuma rādītāju apjoms šādā apmērā:* ERAF pamatpiešķīrums - 23 192 193 *euro* (t.sk. 2 451 484 *euro* snieguma rezerve)
* Atbalstīto dabas un kultūras mantojuma objektu skaits - 2
* Atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums - 30 000
* Jaunradīto pakalpojumu skaits atbalstītajos kultūras un dabas mantojuma objektos – 2

Ņemot vērā to, ka Rīgas pilsētas pašvaldībai  nepieciešamais finansējums, lai īstenotu projektu kultūras un dabas mantojuma attīstīšanai, tiek pārdalīts no specifiskā atbalsta mērķa, kas nav ITI ietvarā, ar MK rīkojuma projektu tiek palielināts kopējais ITI finansējuma apmērs no 249 039 844 *euro* uz 269 923 662 *euro* (ņemot vērā arī precizēto finansējumu 9.3.1.1. pasākuma ietvaros).**5.5.1. SAM 3. atlases kārta (Jūrmalas un Liepājas pilsētu finansējuma pārdale)**5.6.2. SAM ietvaros paredzēts reģenerēt degradētās teritorijas, nodrošinot videi draudzīgu teritoriālo izaugsmi un jaunu darba vietu radīšanu. Ieguldījumus veic rūpniecībai vai cita veida uzņēmējdarbībai paredzēto degradēto teritoriju atjaunošanai, attīstot industriālos pieslēgumus, ceļu satiksmes infrastruktūru, atjaunojot ēkas un saistīto infrastruktūru, kā arī labiekārtojot teritorijas, padarot tās pievilcīgākas un labvēlīgākas uzņēmējdarbībai. Projekta iesniedzējs ir pašvaldība vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi, vai brīvostas pārvalde, vai speciālās ekonomiskās zonas pārvalde.Nodrošinot pašvaldību integrēto attīstības programmu īstenošanu un tajās noteikto problēmu risināšanu, nacionālo attīstības centru pašvaldības ir identificējušas nepieciešamību ITI veidā īstenot arī uz kultūras un dabas mantojuma saglabāšanu, aizsargāšanu un attīstīšanu vērstus projektus. Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā. Atbilstoši LLPA 2017.gada maijā VARAM un Finanšu ministrijai (turpmāk – FM) iesniegtajai informācijai tika identificētas projektu idejas Daugavpils, Jelgavas, Ventspils, Rīgas un Valmieras pilsētu pašvaldībās, kuras nevar tikt īstenotas 5.6.2. SAM ietvaros, un, ņemot vērā to saturu, kā risinājums tika piedāvāta projektu īstenošana 5.5.1. SAM 3.kārtas ietvaros, nepārsniedzot kopējo 5.6.2. SAM virssaistību finansējuma apjomu.LLPA 2018. gada 9.oktobra vēstule Nr. 5-1/283 „Par Liepājas un Jūrmalas pilsētas finansējuma pārdali no 5.6.2.SAM uz 5.5.1.SAM”, paredz veikt izmaiņas ITI specifisko atbalsta mērķu finansējuma apjomā Liepājas un Jūrmalas pilsētu pašvaldību gadījumā.Ar Liepājas pilsētas pašvaldības projektu “Piekrasti raksturojošās dabas ainavas publiskās ārtelpas attīstības un pieejamības veicināšanas kultūras un tūrisma pakalpojumu daudzveidošanas Liepājas centra pludmalē” tiek palielināts 5.5.1 SAM 3. atlases kārtas kopējais finansējuma un iznākuma rādītāju apjoms šādā apmērā:* ERAF pamatpiešķīrums – 1 246 717 *euro*
* Atbalstīto dabas un kultūras mantojuma objektu skaits – 1
* Atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums – 6 000
* Jaunradīto pakalpojumu skaits atbalstītajos kultūras un dabas mantojuma objektos – 1

Ar Jūrmalas pilsētas pašvaldības projektu “Ķemeru daudzfunkcionālā dabas izglītības centra pastāvīgās ekspozīcijas izveide un funkcionālās teritorijas labiekārtošana” tiek palielināts 5.5.1 SAM 3. atlases kārtas kopējais finansējuma un iznākuma rādītāju apjoms šādā apmērā:* ERAF pamatpiešķīrums – 994 331 *euro*
* Atbalstīto dabas un kultūras mantojuma objektu skaits – 1
* Atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums – 60 000
* Jaunradīto pakalpojumu skaits atbalstītajos kultūras un dabas mantojuma objektos – 2

Finansējuma pārdale no 5.6.2. SAM uz 5.5.1. SAM nemaina katrai nacionālas nozīmes attīstības centra pašvaldībai kopējo pieejamo finansējuma apjomu, kas ir paredzēts ITI īstenošanai (mainās tikai finansējuma avots no 5.6.2. SAM uz 5.5.1. SAM tām republikas pilsētu pašvaldībām, kuras ir identificējušas šādu nepieciešamību). Vienlaikus rīkojuma projekts paredz, ka republikas pilsētām rezultāti tiek samazināti proporcionāli pārdalītajam finansējuma apjomam, 5.6.2. SAM pirmās atlases kārtas ietvaros sasniedzot rādītājus atbilstoši precizētajam kopējam 5.6.2. SAM finansējuma apjomam.Detalizēts projektu ideju apraksts, t.sk. projektos paredzētās aktivitātes, iznākuma rādītāji un finansējuma apjoms tiks izskatīts un saskaņots Reģionālās attīstības koordinācijas padomē (turpmāk – RAKP).**9.3.1.1. pasākuma finansējuma un iznākuma rādītāju apmērs republikas nozīmes pilsētām**9.2.2.1. pasākuma ietvaros izstrādātajos plānošanas reģionu DI plānos, kurus apstiprina Labklājības ministrijas izveidotā Sociālo pakalpojumu attīstības padome (turpmāk – SPAP), ir iekļauti pašvaldību sabiedrībā balstītu sociālo pakalpojumu infrastruktūras attīstības risinājumi, to īstenošanai nepieciešamais finansējums sadalījumā pa finansējuma avotiem un sasniedzamie uzraudzības rādītāji. Uz MK rīkojuma projekta izstrādes brīdi (2018. gada oktobri) SPAP:* ar 2018. gada 22. jūnija lēmumu Nr. 3 ir apstiprināts Vidzemes plānošanas reģiona DI plāns;
* ar 2018. gada 28. jūnija lēmumu Nr. 4 ir apstiprināts Zemgales plānošanas reģiona DI plāns;
* ar 2018. gada 25. jūlija lēmumu Nr. 5 ir apstiprināts Latgales plānošanas reģiona DI plāns;
* ar 2018. gada 5.oktobra lēmumu Nr. 6. ir apstiprināts Kurzemes plānošanas reģiona DI plāns;
* ar 2018. gada 24. jūlija lēmumu Nr. 3.1. (protokols nr. 12) ir apstiprināts ar nosacījumiem Rīgas plānošanas reģiona DI plāns (izvirzītie nosacījumi neietekmē kopējos sasniedzamos uzraudzības rādītājus un finansējuma apmēru sadalījumā pa pašvaldībām).

Apstiprinātajos DI plānos norādīts šāds ITI pašvaldībām sasniedzamais 9.3.1.1. pasākuma rādītājs un finansējuma apmērs, kurš precizējams MK rīkojuma projektu:* ERAF finansējuma apmērs - 11 141 657 euro
* izveidoto un/vai labiekārtoto vietu skaits sabiedrībā balstītu pakalpojumu sniegšanai personām ar garīga rakstura traucējumiem – 390.

Lai nodrošinātu pašvaldību vajadzībām atbilstošākā sabiedrībā balstītu sociālo pakalpojumu infrastruktūras attīstības risinājuma īstenošanu, Daugavpils, Liepājas un Ventspils pilsētu pašvaldībām tiek palielināts 9.3.1.1. pasākuma īstenošanai ITI ietvarā nepieciešamais finansējums pret iepriekš paredzēto.Finansējuma un iznākuma rādītāja apmērs katram nacionālas nozīmes attīstības centram atbilstoši DI plāniem norādīts 1.tabulā.1. tabula. Informācija no plānošanas reģionu DI plāniem par Nacionālās nozīmes attīstības centriem plānoto 9.3.1.1.pasākuma ITI ERAF finansējumu un uzraudzības rādītāju attiecībā uz personām ar GRT

|  |  |  |
| --- | --- | --- |
| **Pašvaldība** | **ERAF** | **Izveidojamo pakalpojuma vietu skaits:** |
| **Personām ar GRT[[1]](#footnote-2)**7660453968343038**390** |
| Valmiera | 1 300 000 |
| Jelgava | 1 762 560 |
| Jēkabpils | 952 168 |
| Daugavpils | 1 102 387 |
| Rēzekne | 1 591 200 |
| Liepāja | 2 236 265 |
| Ventspils | 996 375 |
| Jūrmala | 1 200 702 |
| **KOPĀ** | **11 141 657** |

 |
| 3. | Projekta izstrādē iesaistītās institūcijas | Kultūras ministrija, Labklājības ministrija, Finanšu ministrija, Latvijas Lielo pilsētu asociācija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbības programmā un 5.5.1. SAM 3. kārtas, 5.6.1. SAM, 9.3.1.1. pasākuma īstenošanas noteikumos minētās mērķa grupas un projektu iesniedzēji – nacionālas nozīmes attīstības centru pašvaldības, pašvaldības iestāde, plānošanas reģionu sadarbības partneri 9.2.2.1. pasākuma ietvaros, saimnieciskās darbības veicēji, iedzīvotāji, saistīto pakalpojumu sniedzēji (mazie un vidējie komersanti), vietējie un ārvalstu tūristi, ar kultūras un dabas mantojuma objektu saistīto pakalpojumu sniedzēji, Rīgas iedzīvotāji, pilngadīgas personas ar garīga rakstura traucējumiem, bērni ar funkcionāliem traucējumiem, ārpusģimenes aprūpē esoši bērni un jaunieši. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Saistītie tiesību aktu projekti | MK rīkojuma projektam tiek pievienots protokollēmuma projekts, kas paredz :1. Vides aizsardzības un reģionālās attīstības ministrijai līdz 2018.gada 15.decembrim steidzami sagatavot un iesniegt izskatīšanai Ministru kabinetā grozījumus Ministru kabineta 2015.gada 10.novembra noteikumos Nr.645 "Darbības programmas "Izaugsme un nodarbinātība" 5.6.2.specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi", precizējot ar virssaistību pārdali saistītā finansējuma un rezultātu sadalījumu;
2. Kultūras ministrijai līdz 2018.gada 15.decembrim steidzami sagatavot un iesniegt izskatīšanai Ministru kabinetā grozījumus Ministru kabineta 2017.gada 24.oktobra noteikumos Nr.635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1.specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi", precizējot ar virssaistību pārdali saistītā finansējuma un rezultātu sadalījumu.
 |
| 2. | Atbildīgā institūcija  | 1. Par MK noteikumu Nr. 645 grozījumu projekta izstrādi – VARAM;
2. Par MK noteikumu Nr. 635 grozījumu projekta izstrādi – KM.
 |
| 3. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK rīkojuma projekts nosūtīts institūcijām (LLPA, FM, KM, LM) saskaņošanai.  |
| 2. | Sabiedrības līdzdalība projekta izstrādē | Ar MK rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (MK 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts). |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde par ITI finansējuma un iznākuma rādītāju sadalījumu, KM, LM, LLPA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav  |

Vides aizsardzības un reģionālās attīstības ministrs K. Gerhards

Vīza:

valsts sekretārs R. Muciņš

19.10.2018. 17:00

2444

J.Butņicka, 67026931

jevgenija.butnicka@varam.gov.lv

1. Garīga rakstura traucējumiem [↑](#footnote-ref-2)